**PASVALIO KRAŠTO MUZIEJAUS 2018 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**

Muziejus yra visuomenei tarnaujanti ir jos raidą atspindinti vieša, nuolatinė, įstatymo nustatyta tvarka įregistruota kultūros įstaiga, kurios svarbiausia veikla yra kaupti, saugoti, tirti, eksponuoti bei populiarinti materialines ir dvasines kultūros vertybes, teikti visuomenei turizmo informacijos, neformaliojo švietimo, sociokultūrinės edukacijos ir kitas, su Muziejaus veikla susijusias paslaugas.

Muziejaus veiklos tikslai: derinti etninių, materialinių ir dvasinių vertybių kaupimą, saugojimą su komunikavimu, informacijos visuomenei teikimu ir jos švietimu; puoselėti krašto kultūros autentiškumą bei jį aktualizuoti; susieti kultūros paveldo apsaugą su gyventojų kultūros poreikiais ir kultūros paslaugų teikimu; stiprinti rajono ekonominę ir aplinkos gerovę, skleidžiant turizmo informaciją ir vykdant vietos marketingą.

Muziejaus uždaviniai: tirti krašto praeitį; atlikti edukacinius uždavinius; kurti patrauklų rajono įvaizdį, skatinti rajono kultūros paveldo ir turizmo išteklių atvirumą; saugoti ir puoselėti nacionalinės kultūros tapatumą; ugdyti istorinę savimonę.

Muziejus, vykdydamas jam pavestus uždavinius, atlieka šias funkcijas: įsigyja, kaupia, tiria muziejines vertybes, papildo jomis jau esančius ir formuoja naujus Muziejaus rinkinius; Kultūros ministro nustatyta tvarka priima eksponatus, rastus Pasvalio krašte archeologinių kasinėjimų metu; užtikrina sukauptų muziejinių vertybių apskaitą ir apsaugą, jų konservavimą ir restauravimą bei muziejinių vertybių prieinamumą visuomenei; supažindina visuomenę su muziejinėmis vertybėmis (rengia nuolatines ir laikinas ekspozicijas, parodas, edukacines programas bei organizuoja kitus kultūros ir švietimo renginius, publikuoja tyrinėjimų rezultatus, leidžia Muziejų populiarinančius ir kitus informacinius leidinius); kaupia informaciją apie muziejines vertybes ir Pasvalio krašto istoriją; vykdo muziejinių vertybių skaitmeninimą ir jų viešinimą per integralią muziejų informacinę sistemą LIMIS; plėtoja lankytojų aptarnavimo paslaugas Muziejuje, teikia mokamas paslaugas, vadovaudamasis Savivaldybės tarybos nustatytais įkainiais; organizuoja ir veda pažintines ekskursijas, plėtoja kultūrinio turizmo veiklą; bendradarbiauja su Lietuvos ir užsienio muziejais, švietimo, kultūros ir kitomis įstaigomis, nevyriausybinėmis organizacijomis; teikia metodinę pagalbą rajono visuomeniniams ir bendruomenių muziejais, dalyvauja Lietuvos muziejų asociacijos, Lietuvos savivaldybių muziejų bendrijos, Lietuvos turizmo informacijos centrų asociacijos veikloje; formuoja Mokslinės bibliotekos (MB) fondą; vadovaudamasis Lietuvos Respublikos turizmo įstatymu teikia Turimo informacijos centro paslaugas (skleidžia turizmo informaciją, vykdo vietos marketingą, renka, kaupia ir nemokamai teikia informaciją apie turizmo paslaugas ir lankomus objektus bei vietoves Lietuvoje ir užsienyje; rengia, leidžia ir platina informacinius ir kartografinius leidinius apie turizmo paslaugas ir turizmo išteklius, teikia kelionių organizavimo paslaugas) ir atlieka kitas teisės aktuose nustatytas funkcijas.

Pasvalio krašto muziejus vykdo tris strateginio plano programas: Muziejaus ir Turizmo informacijos centro veiklos organizavimą ir administravimą; Muziejinių vertybių fondo kaupimą, saugojimą, konservavimą ir restauravimą; Kultūrinės ir edukacinės veikos organizavimą. Vadovaujantis šiomis programomis vykdoma visa Muziejaus veikla.

2018 m. Muziejus minėjo savo 20-tį. Muziejaus veikla daugiausia buvo orientuota Jubiliejaus paminėjimui ir Lietuvos valstybės atkūrimo šimtmečio metams. Buvo suorganizuotos mokslinės konferencijos „Pasvalio krašto senoviški valgiai ir kulinarinės tradicijos“, „Nepriklausomybės atminimo simboliai Pasvalio krašte“, skirta Muziejų keliui ir Europos paveldo dienoms, „Lietuvos geologinė raida 100-mečio Lietuvoje. Lietuvos geologinis paveldas“. Konferencijose pranešimus skaitė žymūs Lietuvos mokslininkai. Suorganizuoti 47 renginiai ir sukurtos edukacinės programos šioms datoms paminėti. Pastatyta interaktyvi skulptūra ant senojo Pasvalio tilto, kaip padėka krašto žmonėms už bendravimą ir bendradarbiavimą su mūsų Muziejumi. Tęsiamas Tautinės juostos, skirtos Valstybės atkūrimo šimtmečiui, mezgimas.

2018 m. muziejus vykdė kultūrinės ir edukacinės veiklos projektus: „Iš naujo atrastas paveldas“, „Pasvalio krašto paveldas laiko tėkmėje“, „Edukacinė

 diena senųjų amatų stovykloje“, „Kultūrinio savitumo ir inovacijų jungtys Pasvalyje“, „Šiaurės sparnai: Pasvalio krašto istorinių vėjo malūnų likimai“ (projektas vykdytas kartu su Vilniaus universiteto Istorijos fakultetu). Dalyvauta Tarptautiniame turizmo projekte „Pažinkime kaimynus Žiemgaloje“.

2018 m. Seimas paskelbė Lietuvos skautų judėjimo, Adolfo Ramanausko-Vanago, Sąjūdžio, Lietuvos katalikių moterų sąjungos metais. Šie metai atsispindėjo ir Muziejaus veikloje: organizuoti susitikimai su garbiomis asmenybėmis, pristatomos knygos, eksponuojamos parodos, keičiamos ekspozicijos.

2018 m. organizuoti Lietuvos muziejų kelio „Nepriklausomybės metų ženklai“ renginiai visame Pasvalio rajone: tvarkytos memorialinės vietovės, paminėjimai prie išlikusių paminklų, išleistas leidinys „Nepriklausomybės atminimo simboliai Pasvalio krašte“.

Nuolat vyko bendri edukaciniai užsiėmimai ir renginiai, parodų pristatymai su rajono mokyklų ir kaimo bendruomenėmis. Pasvalio svečiams ir Muziejaus lankytojams pravestos 260 ekskursijos po miestą ir muziejų. Suteikta informacija ir atsakyta į įvairias užklausas Pasvalio krašto istorijos, eksponatų, kraštiečių, geologijos ir kitais klausimais.

Per metus eksponuotos muziejuje ir kitose įstaigose įvairia tematika 25 parodos; jubiliejinės, tautodailininkų, fotografų, profesionalaus meno, mokinių, įvairių bendruomenių darbų.

 **II. STATISTINIAI DUOMENYS**

|  |  |  |
| --- | --- | --- |
|  | Pareigybės | Darbuotojų išsilavinimas (pagal turimus diplomus) |
| Aukštasis universitetinis | Aukštasis neuniversitetinis | Aukštesnysis | Specialusis vidurinis | Vidurinis |
| Kvalifikuoti specialistai | Kiti | Profesionalūs bibliotekininkai | Kvalifikuoti specialistai | Kiti | Profesionalūs bibliotekininkai | Kvalifikuoti specialistai | Kiti | Profesionalūs bibliotekininkai | Kvalifikuoti specialistai | Kiti | Profesionalūs bibliotekininkai | Kvalifikuoti specialistai | Kiti | Profesionalūs bibliotekininkai | Kvalifikuoti specialistai | Kiti |  |
| \_\_\_\_\_\_\_Pasvalio krašto muziejus | 14 | 6 | - | 14 | 4 | - | - | 2 | - | - | 1 |  | 1 | 2 | - | - | 1 |  |

2.2. Kvalifikacija:

|  |  |  |  |
| --- | --- | --- | --- |
|  | Kėlė kvalifikacijąataskaitiniais metais | Laisvų pareigybiųskaičius | Specialistųporeikis |
|
| Pasvalio krašto muziejus | 16 | - | - |

2.3. Muziejiniai rinkiniai:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Eil. Nr. | Muziejaus rinkiniuose saugomųeksponatų skaičius iš viso | Per ataskaitinius metus įsigytų eksponatų skaičius | Suinventorintųeksponatųskaičius iš viso | Per ataskaitinius metus suinventorintų eksponatų skaičius | Per ataskaitinius metus nurašytų eksponatų skaičius | Suskaitmenintų eksponatų skaičius iš viso | Per ataskaitinius metus suskaitmenintų eksponatų skaičius | Per ataskaitinius metus pervertintų tikrąja verte eksponatų skaičius | Reikiarestauruoti irprevenciškaikonservuoti muziejaus eksponatų | Per ataskaitiniusmetusrestauruotair prevenciškai konservuotamuziejaus eksponatų  |
|  | 1 | 2 | 3 | 4 | 5 | 6 | 7 | 8 | 9 | 10 |
| 1. |  43 947 |  2 065 |  18 965 |  733 | - |  1 005 |  - |  11 698 |  1 900 |  18 |

2.4. Lankytojai ir edukacinė veikla:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Apsilankymų muziejuje skaičius per ataskaitinius metus | Edukacinių užsiėmimųtemų skaičius iš viso | Per ataskaitinius metus parengtų edukacinių užsiėmimų temų skaičius | Per ataskaitinius metus surengtųedukaciniųužsiėmimų skaičius | Edukaciniųužsiėmimų dalyvių skaičius per ataskaitinius metus | Per ataskaitinius metus surengtų muziejausrenginių skaičius | Fondų lankytojų skaičius per ataskaitinius metus | Apsilankymų muziejaus interneto svetainėje skaičius per ataskaitinius metus |
|
|  | 1 | 2 | 3 | 4 | 5 | 6 | 7 | 8 |
| 1. |  40 112 |  52 |  2 |  208 |  3222 |  86 |  340 |  9 746 |

2.5. Nuolatinės ekspozicijos ir parodos, leidybinė veikla

|  |  |  |  |  |  |  |  |
| --- | --- | --- | --- | --- | --- | --- | --- |
| Eilutėskodas | Per ataskaitinius metus eksponuota muziejaus eksponatų | Per ataskaitinius metus paskolinta muziejaus eksponatų | Per ataskaitinius metus pasiskolinta kultūros vertybių | Per ataskaitinius metus atnaujintų muziejaus ekspozicijų skaičius  | Per ataskaitinius metus surengta muziejaus parodų  | Per ataskaitinius metus muziejaus surengtų virtualių parodų skaičius | Per ataskaitinius metus išleista leidinių |
| Iš viso | Iš jų tarptautinių | Rinkinį populiarinantys leidiniai | Kiti leidiniai  |
|  | 1 | 2 | 3 | 4 | 5 | 6 | 7 | 8 | 9 |
| 1. |  4 538 | 154 | 82 | 1 | 25 | - | 1 | 1 | 2 |

**III. PAGRINDINIAI RENGINIAI IR VEIKLA**

3.1. Veiklos:

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso dalyvių ir lankytojų | 40 112 |
| 1.1. | Turizmo informacijos centro lankytojų skaičius |  3 726 |
| 1.2. | Muziejaus veikloje dalyvaujančių savanorių skaičius |  5 |
| 1.3. | Pateiktų projektų (muziejaus, su partneriais) skaičius |  8 |
| 1.4. | Naujai parengtų programų (koncertinių, edukacinių) ir kitų naujų veiklų skaičius |  92 |

 3.2. Renginiai:

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
| 1. | Renginiai  | 86 |
| 2. | Etniniai renginiai  | 18 |
| 3. | Parodos, iš viso (profesionaliojo meno, tautodailės ir kt.) | 25 |
| 5.1. | vizualiojo meno | 7 |
| 5.2. | tautodailės | 6 |
| 5.3. | kitos | 12 |

**VI. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| 1. | Iš viso: | **304284,04** |
| 1.1. | iš viso lėšos iš savivaldybės biudžeto: | 275 200 |
| 1.2. | iš jų darbo užmokesčiui neatskaičiavus mokesčių | 166 800 |
| 1.3. | iš jų infrastruktūrai išlaikyti |  12 000 |
| 1.4. | iš jų ilgalaikiam materialiajam turtui įsigyti |  85 500 |
| 1.5. | iš jų lėšos veiklai |  17 300 |
| 1.6. | iš jų išlaidos transportui |  3 100 |
| 2. | Iš viso pritraukta lėšų: |  **29 084** |
| 2.1. | projektams įgyvendinti |  1 300 |
| 2.2. | pajamos už teikiamas paslaugas (bilietai, nuoma, renginių organizavimas) |  27 135,50 |
| 2.3. | rėmėjų lėšos |  |
| 2.4. | 2 % parama |  148,54 |
| 2.5. | neformaliojo vaikų švietimo lėšos |  600,00 |

Patvirtinu, kad pateikta informacija yra tiksli ir teisinga.

Direktorius (-ė) Vitutė Povilionienė

SUDERINTA